钦定古今图书集成/理学汇编/文学典/第238卷 > 《郑樵通志》 > 《班固东都五诗》
## 钦定古今图书集成/理学汇编/文学典/第238卷 > 《郑樵通志》 > 《班固东都五诗》

明堂　　　　　　　　《辟雍》：

灵台　　　　　　　　宝鼎。

白雉：

臣谨按：古诗、《风》《雅》皆无序，惟《颂》有序者，以《风》《雅》者所采之诗也，不得其始，兼所用之时，随其事宜，亦无定著，或于一篇之中但取一二句以见意而已，不必序也。颂者系乎所作而独用之，庙乐不可用于郊天，柴望不可用于讲武，所以蔡邕《独断》，惟载颂序以为祀典，而《风》《雅》本无序也。自齐、鲁、韩、毛四家之说起，各为《风》《雅》之序。度其初意，只欲放颂诗之序而为之，其实不知《风》雅无用于序，有序适足以惑颂声也。今观汉武十九章郊祀歌，即诗可见者则无序，非凭诗可见者，必言所作之始，可谓得古颂诗之意矣。《风》《雅》之诗皆不得其始，其间有得于《甘棠》之美召伯，《常棣》之思周公，岂无一二以用之？不系于其始，“不必序也。乐府之诗亦皆不得其始，其间有得于《采桑》之女子，渡河之狂夫，岂无一二亦以用之不系于其始，不必序焉。” 观《颂诗》与郊祀之诗，皆言所作之始，《风》《雅》诗与乐府所采之诗，不言其始之作，则可以知汉人之迹近于三代。故诗章相袭，自然相应如此，后之人则远矣。按《郊祀》十九章，皆因一时之盛事为可歌也，而作是诗，各有其名，然后随其所用，故其诗可采。魏晋则不然，但即事而歌，如夕牲之时则有《夕牲歌》，降神之时则有《降神歌》，既无伟绩之可陈，又无题命之可纪，故其诗不可得而采。如随庙立舞、酌献登歌，各逐时代而匪流通，亦不可得而援也。惟梁武帝本周九夏之名以作《十二雅》，庶可备编采之后。